**บทที่ 5**

**สรุป อภิปรายผลและข้อเสนอแนะ**

 การวิจัยเรื่อง “การบริหารงานของโรงเรียนพระปริยัติธรรม แผนกสามัญศึกษา ในจังหวัดกาฬสินธุ์ ตามความคิดเห็นของบุคลากร” มีวัตถุประสงค์ของการวิจัย 1) เพื่อศึกษาระดับการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร 2) เพื่อเปรียบเทียบการบริหารงานของโรงเรียนพระปริยัติธรรม แผนกสามัญศึกษา ในจังหวัดกาฬสินธุ์ ตามความคิดเห็นของบุคลากร ที่มีอายุ ระดับการศึกษา สถานภาพ และระยะเวลาปฏิบัติหน้าที่ แตกต่างกันต่อและ 3) เพื่อศึกษาข้อเสนอแนะในการพัฒนาการบริหารงานของโรงเรียนพระปริยัติธรรมแผนกสามัญศึกษา ในจังหวัดกาฬสินธุ์กลุ่มตัวอย่าง ได้แก่ บุคลากรโรงเรียนพระปริยัติธรรมแผนกสามัญศึกษา ในจังหวัดกาฬสินธุ์ จำนวนรวม 106 คน โดยใช้วิธีการคำนวณขนาดกลุ่มตัวอย่างตามสูตร ของ Taro Yamane (1973, p. 727) เครื่องมือที่ใช้ในการวิจัย เป็นแบบสอบถาม โดยแบ่งออกเป็น 3 ตอน จำนวน 32 ข้อ ลักษณะของแบบสอบถามเป็นแบบมาตราส่วนประมาณค่า (Rating Scale) 5 ระดับ มีค่าความเชื่อมั่นทั้งฉบับเท่ากับ .93 และแบบสอบถามปลายเปิดเกี่ยวกับข้อเสนอแนะในการพัฒนาการบริหารงานของโรงเรียนพระปริยัติธรรมแผนกสามัญศึกษา ในจังหวัดกาฬสินธุ์การวิเคราะห์ข้อมูล ตอนที่ 1 ใช้การหาค่าความถี่ (Frequency)และค่าร้อยละ (Percentage) และนำเสนอในรูปตารางประกอบการบรรยาย ตอนที่ 2 ใช้การวิเคราะห์หาค่าเฉลี่ย (****) และส่วนเบี่ยงเบนมาตรฐาน (S.D.) ตอนที่ 3 ใช้การทดสอบค่าที (*t*-test) และการวิเคราะห์ความแปรปรวนทางเดียว (One-way ANOVA :F- test) ตอนที่ 4 ใช้วิธีการวิเคราะห์เนื้อหา (Content Analysis) แล้วแจกแจงและลำดับความถี่ (Frequency) และนำเสนอในรูปตารางประกอบการบรรยาย และการวิจัยเชิงคุณภาพโดยการสัมภาษณ์กลุ่มเป้าหมาย จำนวน 12 คน สามารถนำเสนอผลการวิจัยได้ตามลำดับ

 1. สรุปผล

 2. อภิปรายผล

 3. ข้อเสนอแนะ

**5.1 สรุปผล**

 จากการวิจัย “การบริหารงานของโรงเรียนพระปริยัติธรรม แผนกสามัญศึกษา ในจังหวัดกาฬสินธุ์ ตามความคิดเห็นของบุคลากร” นำมาสรุปผลได้ดังนี้

 **5.1.1 ผลการวิจัยเชิงปริมาณ** สามารถสรุปได้ ดังนี้

 5.1.1.1 ข้อมูลทั่วไปของผู้ตอบแบบสอบถาม พบว่าส่วนใหญ่ มีอายุ 35-50 ปี จำนวน 55 คน คิดเป็นร้อยละ 51.89 สำเร็จการศึกษาระดับปริญญาตรีหรือเทียบเท่าจำนวน61 คน คิดเป็นร้อยละ 57.55 เป็นบรรพชิต จำนวน 65 คน คิดเป็นร้อยละ 61.32 เป็นบรรพชิต จำนวน 65 คน คิดเป็นร้อยละ 61.32 ระยะเวลาปฏิบัติหน้าที่ 5-10 ปี จำนวน 52 คน คิดเป็นร้อยละ 49.06

 5.1.1.2 การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากรโดยรวม อยู่ในระดับมาก เมื่อจำแนกเป็นรายด้าน อยู่ในระดับมาก 2 ด้านอยู่ในระดับปานกลาง 2 ด้านเรียงลำดับจากค่าเฉลี่ยมากไปน้อย ดังนี้ ด้านการบริหารงานวัสดุอุปกรณ์ รองลงมาคือ ด้านการบริหารงานงบประมาณ ด้านการบริหารงานบุคคล และด้านการบริหารจัดการ

 5.1.1.3 ผลการเปรียบเทียบการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร ปรากฏดังนี้ 1) จำแนกตามอายุ พบว่าโดยรวม และรายด้านไม่แตกต่างกัน 2) จำแนกตามระดับการศึกษา พบว่าโดยรวม ไม่แตกต่างกัน เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05จำนวน 1 ด้าน คือ ด้านการบริหารงานบุคคล 3) จำแนกตามสถานภาพพบว่า โดยรวมไม่แตกต่างกัน เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1 ด้าน คือ ด้านการบริหารจัดการ 4) จำแนกตามระยะเวลาการปฏิบัติหน้าที่ พบว่า โดยรวม และรายด้านไม่แตกต่างกัน

 5.1.1.4 ข้อเสนอแนะของบุคลากรในการพัฒนาการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ เรียงลำดับตามความถี่จากสูงไปหาต่ำ 3 อันดับแรกได้แก่ ผู้บริหารควรให้ความสำคัญกับการจัดหาวัสดุอุปกรณ์ที่ทันสมัยเพิ่มขึ้น เช่นเครื่องคอมพิวเตอร์ ควรเปิดโอกาสให้บุคลากรแสดงความคิดเห็นในการพัฒนาการบริหารจัดการ และควรจัดบุคลากรให้รับผิดชอบงานที่สอดคล้องกับความรู้ความสามารถ

 5.1.2 ผลการวิจัยเชิงคุณภาพ

 จากการสัมภาษณ์ผู้รู้เกี่ยวกับพัฒนาการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ 4 ด้าน คือ สามารถสรุปได้ ดังนี้

 5.1.2.1 ด้านการบริหารงานบุคคล ผู้ให้สัมภาษณ์เห็นด้วยกับผลการวิจัยด้านนี้ที่อยู่ในระดับปานกลาง เพราะบุคลากรมีจำนวนมาก และแตกต่างกันตามลักษณะงาน บุคลากรมีทั้งบรรพชิตและฆราวาสที่ มีอายุ เพศ ระดับการศึกษา ระยะเวลาในการปฏิบัติงาน และสิ่งแวดล้อมที่เป็นชุมชน และนักเรียนต่างกัน ทำให้บางครั้งชุมชนเข้ามามีส่วนในบางเรื่อง และได้ให้ข้อเสนอแนะว่า ควรมีการประชุมปรึกษาหารือและแลกเปลี่ยนความคิดเห็นและมีที่ปรึกษาด้านนี้ในรูปของคณะกรรมการ

 5.1.2.2 ด้านการบริหารงานงบประมาณ ผู้ให้สัมภาษณ์เห็นด้วยกับผลการวิจัยด้านนี้ที่อยู่ในระดับมาก เพราะการบริหารงบประมาณมีระเบียบปฏิบัติที่ชัดเจน บุคลากรที่มีความเชี่ยวชาญเฉพาะเรื่องเป็นผู้ดำเนินงาน มีการตรวจสอบการใช้งบประมาณจึงทำให้การบริหารเป็นไปอย่างรอบคอบ และได้ให้ข้อเสนอแนะว่าบุคลากรของโรงเรียนควรได้รับทราบการใช้งบประมาณ สามารถแสดงความเห็นและให้ข้อเสนอแนะ และมีการประเมินการใช้งบประมาณทุกปี

 5.1.2.3 ด้านการบริหารวัสดุอุปกรณ์ ผู้ให้สัมภาษณ์เห็นด้วยกับผลการวิจัยด้านนี้ที่อยู่ในระดับมาก เพราะการบริหารด้านนี้มีขั้นตอนการดำเนินงานที่กำหนดไว้ในระเบียบ ตั้งแต่การจัดซื้อ การนำไปใช้ การเก็บรักษา และบุคลากรมีความเข้าใจขั้นตอนการใช้ประโยชน์ และได้ให้ข้อเสนอแนะว่าควรให้บุคลากรของโรงเรียนมีส่วนร่วมในการเสนอความคิดเห็น มีระเบียบที่อำนวยความสะดวกในการใช้ รวมถึงจัดหาวัสดุอุปกรณ์ที่ทันสมัย โดยเฉพาะอย่างยิ่งอุปกรณ์การเรียนการสอน

 5.1.2.4 ด้านการบริหารจัดการ ผู้ให้สัมภาษณ์เห็นด้วยกับผลการวิจัยด้านนี้ที่อยู่ในระดับปานกลางเพราะการบริหารจัดการเป็นเรื่อที่สลับซับซ้อน บุคลากรทั้งเป็นบรรพชิตและฆราวาส โดยเฉพาะผู้บริหารที่เป็นบรรพชิตมีหน้าที่ทั้งบริหารโรงเรียน และบริหารวัด รวมถึงต้องประสานงานกับหน่วยงานอื่น และให้ข้อเสนอแนะว่าควรมีคณะกรรมการที่ปรึกษาเพื่อให้การบริหารจัดการมีประสิทธิภาพมากขึ้น

**5.2 อภิปรายผล**

 การวิจัยเรื่อง “การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร”ผู้วิจัยนำมาอภิปรายผล ดังนี้

 **สมมติฐานที่ 1** การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากรโดยรวม อยู่ในระดับปานกลาง

 1. ผลการวิจัยพบว่า การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากรโดยรวม อยู่ในระดับมาก ซึ่งไม่เป็นไปตามสมมติฐานที่ตั้งไว้ ทั้งนี้อาจเป็นเพราะว่า โรงเรียนมีการประเมินผลการปฏิบัติงานของบุคลากรตามระเบียบของราชการ มีการส่งเสริมวินัยและจริยธรรม และคุณธรรมบุคลากรอย่างสม่ำเสมอ การจัดทำแผนงบประมาณ และคำขอตั้งงบประมาณ เป็นไปตามเวลากำหนด การรับเงิน เบิกเงินและรักษาเงิน เป็นไปตามระเบียบอย่างเคร่งครัด มีการใช้วัสดุอุปกรณ์เพื่อสนับสนุนให้การบริหารและการดำเนินงาน ตามแผนที่กำหนดไว้ มีการพัฒนาอาคารสถานที่และสภาพแวดล้อมอย่างเหมาะสมกับการเป็นสถานศึกษาแล**ะ**มีการพัฒนาการบริหารและพัฒนาองค์กรอย่างเป็นระบบ

 2. ผลการวิจัยสอดคล้องกับแนวคิดของบุญทัน ดอกไธสง (2551, น. 1) ที่อธิบายว่าทรัพยากรการบริหารพื้นฐาน มีคน (Man) หรือบุคลากร (Personnel) หรือทรัพยากรมนุษย์ (Human Resource) เงิน (Money) หรืองบประมาณ(Budget)วัสดุสิ่งของหรืออุปกรณ์ (Material) และการบริหารจัดการ (Administration or Management) หรือ ที่เรียกกันในศาสตร์ทางการบริหาร คือ4 M’s สอดคล้องกับแนวคิดของระวัง เนตรโพธิ์แก้ว (2555, น. 56) ที่ได้ให้ความหมายว่า “การบริหารคือ การใช้ศาสตร์และศิลป์นำเอาทรัพยากรการบริหาร (Administrative Resource) มาประกอบกันตามกระบวนการบริหาร (Process of Administration) ให้บรรลุตามวัตถุประสงค์ที่กำหนดอย่างมีประสิทธิภาพ”

 3. ผลการวิจัยสอดคล้องกับงานวิจัยของ พระมหาภาณุวัฒน์ แสนคำ (2558, น. 78) ที่ได้วิจัยการบริหารตามหลักสัปปุริสธรรม 7 ของผู้บริหารโรงเรียนพระปริยัติธรรม แผนกสามัญ จังหวัดลำปาง ผลการวิจัยพบว่า สภาพการบริหารตามหลักสัปปุริสธรรม 7 ของผู้บริหารโรงเรียนพระปริยัติธรรม แผนกสามัญ จังหวัดลำปาง โดยรวมอยู่ในระดับมาก สอดคล้องกับงานวิจัยของ สุดธิดา ธัญรัตนศรีสกุล (2557,
น. 78) ที่ได้วิจัยความพึงพอใจของนักเรียนในการบริหารการศึกษา โรงเรียนพระปริยัติธรรม แผนกสามัญศึกษา กลุ่ม 3 ผลการวิจัยพบว่า ความพึงพอใจของนักเรียนในการบริหารการศึกษา โรงเรียนพระปริยัติธรรม แผนกสามัญศึกษา กลุ่ม 3 อยู่ในระดับมาก สอดคล้องกับงานวิจัยของพระกฤตยา สีจันทร์เป็ง (2554, น. 92) ได้วิจัย การบริหารการศึกษา โรงเรียนพระปริยัติธรรม แผนกสามัญศึกษา กลุ่มลุ่มน้ำฝาง จังหวัดเชียงใหม่ ผลการวิจัยพบว่าการบริหารการศึกษา โรงเรียนพระปริยัติธรรม แผนกสามัญศึกษา กลุ่มลุ่มน้ำฝาง จังหวัดเชียงใหม่ โดยรวมอยู่ในระดับมาก ผลการวิจัยสอดคล้องกับจากการสัมภาษณ์ผู้รู้ (Key Informants)เกี่ยวกับ การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ที่สรุปได้ว่าผู้ให้สัมภาษณ์เห็นด้วยกับผลการวิจัยด้านนี้ที่อยู่ในระดับปานกลาง เพราะบุคลากรมีจำนวนมาก และแตกต่างกันตามลักษณะงาน บุคลากรมีทั้งบรรพชิตและฆราวาสที่ มีอายุ เพศ ระดับการศึกษา ระยะเวลาในการปฏิบัติงาน และสิ่งแวดล้อมที่เป็นชุมชน และนักเรียนต่างกัน ทำให้บางครั้งชุมชนเข้ามามีส่วนในบางเรื่อง ทำให้ผลการวิจัยโดยรวมอยู่ในระดับปานกลาง

 4. ผลการวิจัยไม่สอดคล้องกับงานวิจัยของสมัย สว่างวงษ์ (2550, น. 81) ที่ได้วิจัยปัญหาการบริหารงานบุคคลของผู้บริหารโรงเรียนพระปริยัติธรรม แผนกสามัญศึกษา กลุ่มที่ 12 ผลการวิจัยพบว่าปัญหาการบริหารงานบุคคลของผู้บริหารโรงเรียนพระปริยัติธรรม แผนกสามัญ กลุ่มที่ 12 พบว่า โดยรวมอยู่ในระดับปานกลาง ไม่สอดคล้องกับงานวิจัยของพระชินกร ระวาทไชย (2560, น. 89) ที่ได้วิจัยการพัฒนาแนวทางการบริหารงานบุคคลของโรงเรียนพระปริยัติธรรม แผนกสามัญศึกษา จังหวัดอุดรธานี ผลการวิจัยพบว่าสภาพปัจจุบันบริหารงานบุคคลของโรงเรียนพระปริยัติธรรม แผนกสามัญศึกษา จังหวัดอุดรธานี โดยรวมอยู่ในระดับปานกลาง ไม่สอดคล้องกับงานวิจัยของพระครูสิริสารโกวิท. (2557, น. 90) ที่ได้วิจัยการศึกษาสภาพการดำเนินงานของโรงเรียนพระปริยัติธรรม แผนกสามัญศึกษา จังหวัดมหาสารคาม สังกัดสำนักงานพระพุทธศาสนาแห่งชาติ ผลการวิจัยพบว่า ผู้บริหารสถานศึกษาและครูผู้สอนในโรงเรียนพระปริยัติธรรม แผนกสามัญศึกษา จังหวัดมหาสารคาม สังกัดสำนักงานพระพุทธศาสนาแห่งชาติ มีความเห็นต่อระดับการปฏิบัติกาบริหารการศึกษาอยู่ในระดับปานกลาง

 **สมมตฐานที่ 2** บุคลากรที่มี อายุ ระดับการศึกษา สถานภาพ และระยะการปฏิบัติหน้าที่ต่างกัน มีความคิดเห็นต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์แตกต่างกัน ผลการวิจัยจำแนกตามข้อมูลทั่วไปของผู้ตอบแบบสอบถาม ปรากฏ ดังนี้

 1. อายุ พบว่า ผลการเปรียบเทียบการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร จำแนกตามอายุ โดยรวม และรายด้านไม่แตกต่างกัน ไม่เป็นไปตามสมมติฐานที่ตั้งไว้ ทั้งนี้อาจเป็นเพราะว่าเพราะการที่บุคลากรมีความคิดเห็นของต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ มากน้อยเพียงใดนั้น ไม่ได้ขึ้นอยู่กับว่าบุคลากรอายุเท่าใด แต่ขึ้นอยู่กับการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ว่าบริหารจัดการบุคลากร งบประมาณ วัสดุอุปกรณ์ และมีกระบวนการในการบริหารอย่างไร ผลของการบริหารงานดังกล่าวบุคลากรทุกระดับอายุได้รับทราบในสิ่งเดียวกัน เป็นสิ่งที่สัมผัสได้ ส่วนอายุเป็นเพียงการเปลี่ยนแปลงทางร่างกาย ด้วยเหตุผลดังกล่าวจึงมีผลทำให้บุคลากรที่อายุต่างกัน มีความคิดเห็นต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ โดยรวมและรายด้านไม่แตกต่างกัน ผลการวิจัยสอดคล้องกับงานวิจัยของพระชัยกมล สิงห์คุณ (2551, น. 76) ได้วิจัย ความคิดเห็นและความพึงพอใจของนักเรียนต่อการบริหารจัดการโรงเรียนพระปริยัติธรรม แผนกสามัญศึกษา 14กลุ่ม ผลการวิจัยพบว่าผลการเปรียบเทียบความคิดเห็นและความพึงพอใจของนักเรียนต่อการบริหารจัดการโรงเรียนพระปริยัติธรรม แผนกสามัญศึกษา กลุ่ม 14 ที่มีอายุ ต่างกัน พบว่าไม่แตกต่างกัน สอดคล้องกับผลการวิจัยของพระมหาสมบัติ อาภากโร (2555, น. 87) ได้วิจัยการจัดการโรงเรียนพระปริยัติธรรม แผนกธรรม อำเภอท่าเรือ จังหวัดพระนครศรีอยุธยา ผลการเปรียบเทียบความคิดเห็น การจัดการโรงเรียนพระปริยัติธรรม แผนกธรรม อำเภอท่าเรือ จังหวัดพระนครศรีอยุธยา จำแนกตามบุคคลพบว่า อายุ ต่างกันมีความคิดเห็นไม่แตกต่างกัน

 2. ระดับการศึกษา พบว่า ผลการเปรียบเทียบการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร จำแนกตามระดับการศึกษาโดยรวมไม่แตกต่างกันไม่เป็นไปตามสมมติฐานที่ตั้งไว้ ทั้งนี้อาจเป็นเพราะว่าการที่บุคลากรมีความคิดเห็นของต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ไม่ได้ขึ้นอยู่กับระดับการศึกษาของบุคลากร แต่ขึ้นอยู่กับการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ว่าบริหารจัดการบุคลากร งบประมาณ วัสดุอุปกรณ์ และมีกระบวนการในการบริหารอย่างไร ผลของการบริหารงานดังกล่าวบุคลากรทุกระดับการศึกษาได้รับทราบในสิ่งเดียวกัน เป็นสิ่งที่สัมผัสได้ ส่วนระดับการศึกษาเป็นประสบการณ์ด้านการเรียน ด้วยเหตุผลดังกล่าวจึงมีผลทำให้บุคลากรที่ระดับการศึกษาต่างกัน มีความคิดเห็นต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ โดยรวมไม่แตกต่างกัน ผลการวิจัยสอดคล้องกับงานวิจัยของพระชัยกมล สิงห์คุณ (2551, น. 76) ได้วิจัย ความคิดเห็นและความพึงพอใจของนักเรียนต่อการบริหารจัดการโรงเรียนพระปริยัติธรรม แผนกสามัญศึกษา 14 กลุ่มผลการวิจัยพบว่าผลการเปรียบเทียบความคิดเห็นและความพึงพอใจของนักเรียนต่อการบริหารจัดการโรงเรียนพระปริยัติธรรม แผนกสามัญศึกษา กลุ่ม 14 ที่มีระดับการศึกษา ต่างกัน พบว่าไม่แตกต่างกัน สอดคล้องกับผลการวิจัยของพระมหาสมบัติ อาภากโร (2555, น. 87) ได้วิจัยการจัดการโรงเรียนพระปริยัติธรรม แผนกธรรม อำเภอท่าเรือ จังหวัดพระนครศรีอยุธยา ผลการเปรียบเทียบความคิดเห็น การจัดการโรงเรียนพระปริยัติธรรม แผนกธรรม อำเภอท่าเรือ จังหวัดพระนครศรีอยุธยา จำแนกตามบุคคลพบว่า ระดับการศึกษา ต่างกันมีความคิดเห็นไม่แตกต่างกัน

 3. สถานภาพ พบว่า ผลการเปรียบเทียบการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร จำแนกตามสถานภาพโดยรวมไม่แตกต่างกันไม่เป็นไปตามสมมติฐานที่ตั้งไว้ ทั้งนี้อาจเป็นเพราะว่าการที่บุคลากรมีความคิดเห็นของต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ไม่ได้ขึ้นอยู่กับสถานภาพของบุคลากรไม่ว่าเป็นบรรพชิตหรือฆราวาสเพราะทำงานในสถานที่เดียวกัน ภายใต้สิ่งแวดล้อมเดียวกัน การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ไม่ว่าจะเป็นการบริหารจัดการบุคลากร งบประมาณ วัสดุอุปกรณ์ และการบริหารจัดการ ผลของการบริหารงานดังกล่าวบุคลากรทุกสถานภาพได้รับทราบในสิ่งเดียวกัน เป็นสิ่งที่สัมผัสได้ ด้วยเหตุผลดังกล่าวจึงมีผลทำให้บุคลากรที่มีสถานภาพต่างกันมีความคิดเห็นต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์โดยรวมไม่แตกต่างกัน ผลการวิจัยสอดคล้องกับงานวิจัยของพระชัยกมล สิงห์คุณ (2551, น. 76) ได้วิจัย ความคิดเห็นและความพึงพอใจของนักเรียนต่อการบริหารจัดการโรงเรียนพระปริยัติธรรม แผนกสามัญศึกษา 14 กลุ่มผลการวิจัยพบว่าผลการเปรียบเทียบความคิดเห็นและความพึงพอใจของนักเรียนต่อการบริหารจัดการโรงเรียนพระปริยัติธรรม แผนกสามัญศึกษา กลุ่ม 14 ที่มีสถานภาพ ต่างกัน พบว่าไม่แตกต่างกัน

 4. ระยะเวลาการปฏิบัติหน้าที่ พบว่า ผลการเปรียบเทียบการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร จำแนกตามระยะเวลาปฏิบัติหน้าที่โดยรวมไม่แตกต่างกันไม่เป็นไปตามสมมติฐานที่ตั้งไว้ ทั้งนี้อาจเป็นเพราะว่าการที่บุคลากรมีความคิดเห็นของต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ไม่ได้ขึ้นอยู่กับระยะเวลาปฏิบัติหน้าที่ของบุคลากรไม่ว่าเป็นระยะเวลาเท่าใด เพราะทำงานในสถานที่เดี่ยวกัน ภายใต้ผู้บริหารและสิ่งแวดล้อมเดียวกัน การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ไม่ว่าจะเป็นการบริหารจัดการบุคลากร งบประมาณ วัสดุอุปกรณ์ และการบริหารจัดการ เป็นไปตามที่ระเบียบกำหนดไว้ บางเรื่องมีการตรวจสอบอย่างเคร่งครัด ผลของการบริหารงานดังกล่าวบุคลากรทุกฝ่ายได้รับทราบ ด้วยเหตุผลดังกล่าวจึงมีผลทำให้บุคลากรที่มีระยะเวลาปฏิบัติหน้าที่ต่างกัน มีความคิดเห็นต่อการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ โดยรวมไม่แตกต่างกัน สอดคล้องกับผลการวิจัยของพระมหาสมบัติ อาภากโร (2555, น. 87) ได้วิจัยการจัดการโรงเรียนพระปริยัติธรรม แผนกธรรม อำเภอท่าเรือ จังหวัดพระนครศรีอยุธยา ผลการเปรียบเทียบความคิดเห็น การจัดการโรงเรียนพระปริยัติธรรม แผนกธรรม อำเภอท่าเรือ จังหวัดพระนครศรีอยุธยา จำแนกตามบุคคลพบว่า ระยะเวลาการปฏิบัติหน้าที่ ต่างกันมีความคิดเห็นไม่แตกต่างกัน

5.3 ข้อเสนอแนะ

 สำหรับข้อเสนอแนะเกี่ยวกับการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ เป็นข้อเสนอแนะ และข้อค้นพบ (Fact Findings) ดังต่อไปนี้

 **5.3.1 ข้อเสนอแนะในการนำไปใช้**

 วัตถุประสงค์ข้อที่ 1 เพื่อศึกษาระดับการบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร ผลการวิจัย การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากรโดยรวม มีข้อเสนอแนะ ดังนี้

 1. ด้านการบริหารงานบุคคล โดยรวมอยู่ในระดับปานกลาง และมีค่าเฉลี่ยอยู่ในระดับปานกลาง 5 ข้อ ดังนั้นโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ควรรีบพัฒนา ด้านนี้ เพื่อให้เกิดประสิทธิภาพสูงสุดโดย มีการวางแผนอัตรากำลังมีความเหมาะสมชัดเจน เร่งพัฒนาศักยภาพบุคลากรทางการศึกษา การเปลี่ยนตำแหน่งให้สูงขึ้น และการจัดสรรอัตรากำลังบุคลากรทางการศึกษาของบุคลากรควรดำเนินการอย่างเหมาะสม รวมถึงการจัดระบบการส่งเสริมวิทยฐานะของบุคลากร

 2. ด้านบริหารงานงบประมาณ โดยรวมอยู่ในระดับมาก แต่มีค่าเฉลี่ย อยู่ในระดับปานกลาง 2 ข้อ ดังนั้นโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ควรรีบพัฒนา ด้านนี้ เพื่อให้เกิดประสิทธิภาพสูงสุดโดยมีการจัดทำแผนปฏิบัติการใช้จ่ายเงินตามที่ได้รับการจัดสรรอย่างเป็นระบบ และเพิ่มประสิทธิภาพในด้านข้อมูลและสารสนเทศเกี่ยวกับงบประมาณ

 3. ด้านบริหารงานวัสดุอุปกรณ์โดยรวมอยู่ในระดับปานมาก แต่มีค่าเฉลี่ยอยู่ในระดับปานกลาง 2 ข้อ ดังนั้นโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ควรรีบพัฒนา ด้านนี้ เพื่อให้เกิดประสิทธิภาพสูงสุดโดยมีการจัดหาวัสดุอุปกรณ์ที่ทันสมัย และเหมาะสมกับภารกิจ และให้การศึกษาอบรมแก่ผู้ที่จะปฏิบัติงาน ให้ใช้พัสดุอุปกรณ์ อย่างประหยัด

 4. ด้านการบริหารจัดการ โดยรวมอยู่ในระดับปานกลาง และมีค่าเฉลี่ยอยู่ในระดับปานกลาง 5 ข้อ ดังนั้นโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ควรรีบพัฒนา ด้านนี้ เพื่อให้เกิดประสิทธิภาพสูงสุดโดยมีการมีการประสานงานกับส่วนราชการส่วนภูมิภาคและส่วนท้องถิ่นเป็นประจำ มีการพัฒนามาตรฐานการปฏิบัติงานอย่างต่อเนื่อง งานพัฒนาองค์กรรีบ ปรับปรุงให้เหมาะสม มีการวิจัยเพื่อพัฒนานโยบายและแผนเป็นระยะ และให้เพิ่มประสิทธิภาพการประสานงานและพัฒนาเครือข่ายในการบริหารงาน

 5.3.2 ข้อเสนอแนะในการวิจัยครั้งต่อไป

 เนื่องจากผลการวิจัยพบว่า การบริหารงานของโรงเรียนพระปริยัติธรรม แผนกสามัญศึกษาในจังหวัดกาฬสินธุ์ ตามความคิดเห็นของบุคลากร ด้านการบริหารจัดการมีค่าเฉลี่ยต่ำกว่าด้านอื่น ดังนั้นในการวิจัยครั้งต่อไปควรมีการวิจัย “ปัญหา และแนวทางการพัฒนาด้านการบริหารจัดการของโรงเรียนพระปริยัติธรรม แผนกสามัญศึกษาในจังหวัดกาฬสินธุ์”